CELEX: 62007TN0387
Language: el
Date: 2007-10-11 00:00:00
Title: Υπόθεση T-387/07: Προσφυγή της 11ης Οκτωβρίου 2007 — Πορτογαλική Δημοκρατία κατά Επιτροπής

8.12.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 297/44
            
         Προσφυγή της 11ης Οκτωβρίου 2007 — Πορτογαλική Δημοκρατία κατά Επιτροπής
   (Υπόθεση T-387/07)
   (2007/C 297/90)
   Γλώσσα διαδικασίας: η πορτογαλική
   Διάδικοι
   
      Προσφεύγουσα: Πορτογαλική Δημοκρατία (Λισσαβώνα, Πορτογαλία) (εκπρόσωποι: L. Inês Fernandes, S. Rodrigues και A. Gattini)
   
      Καθής: Επιτροπή των Ευρωπαϊκών Κοινοτήτων
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει το άρθρο 1 της Αποφάσεως C(2007) 3772, της Επιτροπής, της 31ης Ιουλίου 2007, σχετικά με τον περιορισμό της συνεισφοράς του Ευρωπαϊκού Ταμείου Περιφερειακής Ανάπτυξης που χορηγήθηκε υπέρ της συνολικής επιδοτήσεως «SGAIA» με την Απόφαση C(95) 1769 της Ευρωπαϊκής Επιτροπής, της 28ης Ιουλίου 1995,
            
         
               —
            
            
               να καταδικάσει την Επιτροπή των Ευρωπαϊκών Κοινοτήτων στα δικαστικά έξοδα.
            
         Ισχυρισμοί και κύρια επιχειρήματα
   Ασάφεια της αιτιολογίας: με την έκφραση «όπως αποδείχθηκε ανωτέρω» η καθής παραπέμπει γενικά στη ανάλυση που διεξήχθη και επαναλήφθηκε κατά τρόπο συνοπτικό στην προσβαλλομένη απόφαση. Η καθής δεν προσδιορίζει με ακρίβεια στο κεφάλαιο 6 «Συμπεράσματα» τους κανόνες ή τις διατάξεις που παρέβη η Πορτογαλική Δημοκρατία.
   Ανυπαρξία της προβαλλόμενης παρατυπίας και παράβαση, με την προσβαλλομένη απόφαση εκ μέρους των υπηρεσιών της Επιτροπής, των όρων της συμβάσεως που συνήφθη μεταξύ της Επιτροπής και της Caixa Geral de Depósitos στις 15 Νοεμβρίου 1995. Ο ισχυρισμός περί παρατυπίας που προβάλλει η Επιτροπή με την προσβαλλομένη απόφαση είναι αβάσιμος, καθόσον δεν έλαβε υπόψη τις διατάξεις του άρθρου 8, παράγραφοι 5 και 6, της Συμβάσεως, με τις οποίες επιτρέπεται η μεταφορά των υπολειπόμενων μελλοντικών επιδοτήσεων μέχρι τις 31 Δεκεμβρίου 2001.